Македонија се уште не е безбедна држава за работниците. Бројот на несреќи на работното место континурирано расте. Иако Законот за безбедност и здравје и работа е донесен пред 12 години, не се имплементира.

-Во изминатата година имаме пораст на несреќните случаи, поточно оние кои резултираат со смрт на работното место. Исклучително на ова придонесува и несреќата кај Ласкарци каде што имавме исклучително голем број на загинати кои се враќаа кон своите домови од работното место, вели претседателот на Македонското здружение за заштита при работа.

Синдикалците тврдат дека најмногу страдаат неквалификуваните работници. Велат дека поради иселувањето во Македонија ќе остане само необучен кадар, а со тоа можно е во иднина да се зголеми бројот на несреќи.

Работодавачите, пак, сметаат дека казните нема да помогнат во намалување на бројот на несреќи, но мора да се работи на подигнување на свеста.

-Донесување на одреден закон без негова вистинска имплементација и без подигнување на свеста за важноста на таа област не може да биде решение. На крајот на краиштата верувам дека да да почитуваме Законот за безбедност во сообраќајот, да ги користиме појасите не придонесоа казните, туку подигнувањето на свеста на граѓаните, рече претседателот на Организацијата на работодавачи, Ангел Димитров.

Од Европскиот синдикален институт велат дека доколку Македонија сака да стане членка на ЕУ, мора да ги следи и имплементира регулативите.

-Крајна линија на она што е важно освен трансфузицијата и имплементацијата е соработката меѓу работодавците и работниците. Доколку тие се посветат на заштита на здравјето и безбедноста при работа тогаш ќе имаме вистинска работа. Колку може трудовиот инспекторат да се посвети, да речеме да ги посети сите компании? Особено имајќи предвид колку микро и мали компании постојат во Македонија. Истата ситуација е и во Европската унија, вели Виктор Кемпа од Европскиот синдикален институт.

Во Македонија се уште нема регистар кадешто се води официјална евиденција на несреќите и жртвите на работното место.